Bayraktar Taktik İHA

Bayraktar Taktik İHA (, doslova Bayraktar taktický bezpilotný letecký systém) alebo Bayraktar TB2 je vojenské bezpilotné lietadlo spoločnosti Baykar Makina, ktoré dokáže operovať v stredných výškach a disponuje veľkou letovou vytrvalosťou. Je ideálnou platformou pre prieskumné a spravodajské misie, zároveň je však uspôsobené aj na nesenie zbraní typu vzduch-zem.

 Vznik a vývoj 
Turecko sa po mnoho rokov snažilo získať bezpilotné lietadlá od USA alebo iných zahraničných dodávateľov. Keďže táto snaha nebola korunovaná úspechom, turecká vláda sa obrátila na domáci priemysel s požiadavkou, aby prišiel s vlastným riešením. O vývoj bezpilotného lietadla sa vo veľkej miere zaslúžil Selçuk Bayraktar, bývalý študent MIT.

Prvá fáza vývoja prototypu Bayraktar Block A sa začala v roku 2007 a o dva roky neskôr už nasledovali letové skúšky (v júni 2009). Zmluva o spustení druhej fázy vývoja a sériovej výrobe bola podpísaná v decembri 2011. Výsledkom druhej fázy bol Bayraktar Block B (TB2), ktorý absolvoval svoj prvý let v apríli 2014. 

Akceptačné skúšky nového bezposádkového lietadla prebehli v novembri 2014 a následne získali turecké ozbrojené sily prvých šesť dronov. V júni 2015 bola dodaná druhá šestica bezpilotných lietadiel Bayraktar TB2.

 Konštrukcia 

Dron pozostáva z krátkej trupovej gondoly a z nej sa tiahnu dva nosníky chvostových plôch, ktoré majú tvar obráteného "V". Trup je vyrobený z karbónových vlákien, Kevlaru a kompozitov, zatiaľ čo časti spojov tvoria precízne opracované hliníkové časti. Bayraktar má dĺžku dĺžku a rozpätie krídel .

Piestový motor Rotax 912 s výkonom 100 koní je umiestnený v zadnej časti trupu a poháňa dvojlistú vrtuľu. Pohonný systém umožňuje dronu dosiahnuť maximálnu rýchlosť /h a výšku . Vďaka 300 litrovej palivovej nádrži dokáže Bayraktar vydržať vo vzduchu 24 hodín. V dôsledku toho, že nedisponuje satelitným spojením, je však jeho rádius len . 

Maximálna vzletová hmotnosť dronu je , pričom užitočné zaťaženie je . V štandardnej konfigurácii nesie Bayraktar elektro-optickú kameru, infračervený senzor, laserový diaľkomer a značkovač. Dron môže byť vyzbrojený dvomi laserom navádzanými strelami vzduch-zem MAM-L, ktoré majú dosah 8 km.

Každý bezposádkový vzdušný systém Bayraktar TB2 pozostáva zo šiestich lietadiel, dvoch pozemných riadiacich staníc, troch pozemných dátových terminálov, dvoch vzdialených video terminálov a pozemného podporného vybavenia.Bayraktar TB2 Tactical UAV

 Operačné nasadenie 
 Protipovstalecké operácie Turecka 
Turecká armáda využíva Bayraktar TB2 hlavne na boj proti kurdským povstalcom na svojom území, ale aj v pohraničných oblastiach s Irakom a Sýriou. K prvému zabitiu príslušníka Strany kurdských pracujúcich pomocou tohto dronu došlo 8. septembra 2016.Bayraktar TB2

Dňa 15. augusta 2018 použila turecká armáda Bayraktar TB2 na zabitie vodcu Strany kurdských pracujúcich İsmaila Özdena. K útoku došlo na severozápade Iraku v oblasti Sindžár. Raketa, vystrelená z dronu, zasiahla auto idúce rýchlosťou 90 km/h, v ktorom sedel Özden aj so svojimi strážcami.Assassination of İsmail Özden

K masívnemu využitiu dronov Bayraktar došlo počas operácie Olivová ratolesť, čo bola v podstate turecká invázia do mesta Afrín v severnej Sýrii. Turecká armáda vtrhla do tohto mesta 20. januára 2018 a napadla kurdské obyvateľstvo. V priebehu prvých troch mesiacov operácie vykonali drony Bayraktar 382 bojových a prieskumných letov, pričom strávili vo vzduchu 4916 hodín. Pomohli pri neutralizácii 1129 Kurdov - 449 ich bolo zabitých priamo s použitím vyzbrojených dronov Bayraktar a zvyšných 680 bolo zneškodnených nepriamo v tzv. protiteroristických operáciách s pomocou leteckej podpory týchto dronov.Turkey’s Bayraktar TB2 drones enable swift, precise victory against YPG/PKK in Syria’s Afrin

 Občianska vojna v Líbyi (2014 - súčasnosť) 
Od mája 2019 začala tieto drony využívať vláda národnej jednoty (GNU) proti jednotkám Líbyjskej národnej armády (LNA). Počas bojov zničili Bayraktary množstvo rôznych typov vojenskej techniky patriacej Líbyjskej národnej armáde: 1 tank (T-55), 2 obrnené vozidlá, 6 raketometov (BM-21 Grad), 44 nákladných a cisternových vozidiel ako aj 11 protilietadlových systémov (dva 2K12 Kub, deväť Pancir-S1). Okrem toho sa pomocou dronov podarilo zlikvidovať aj niekoľko lietadiel odstavených na letiskách (tri Su-22, dve Il-76TD, jedno An-32).An Unmanned Interdictor: Bayraktar TB2s Over Libya

Podľa údajov, ktoré poskytla arabská tlačová agentúra Al-Masdar News, systémy protivzdušnej obrany Pancir-S1, ktoré dodalo Rusko Líbyjskej národnej armáde, zničili v Líbyi najmenej 47 bezpilotných lietadiel Bayraktar TB2.Российские ЗРПК "Панцирь-С" сбили в Ливии 47 турецких дронов Bayraktar TB2

 Ruská invázia na Ukrajinu 
K prvému nasadeniu Bayraktaru na Ukrajine došlo 9. apríla 2021, kedy tento dron vykonal prieskumnú misiu nad územím Donbasu.Ukraine flies its first Turkish-made armed drone over Donbas

V októbri 2021 bol Bayraktar TB2 prvýkrát bojovo nasadený, keď zaútočil na delostrelecké pozície ruských separatistov. Pri nálete sa podarilo zničiť húfnicu D-30 a zastaviť ostreľovanie ukrajinských jednotiek pri Hranitnom. 

Dňa 27. februára 2022 potvrdilo ukrajinské letectvo dva údery Bayraktaru na ruské konvoje v Chersonskej a Žytomyrskej oblasti. Pri jednom z týchto náletov sa Ukrajincom podarilo zničiť protilietadlový systém Buk.Ukraine credits Turkish drones with eviscerating Russian tanks and armor in their first use in a major conflict

Podľa videozáznamu, ktorý zverejnili ukrajinské ozbrojené sily, drony Bayraktar TB2 úspešne zničili niekoľko ruských vojenských vozidiel vrátane raketových systémov zem-vzduch.

 Používatelia 
 Súčasní používatelia 
 Azerbajdžan - objednal asi 12 lietadiel

 Etiópia - k novembru 2021 mali 4 lietadlá

 Kirgizsko - k decembru 2021 mali 3 lietadláПограничная служба Кыргызстана получила БЛА «Байрактар TB2»

 Katar
Katarské vzdušné sily - k februáru 2019 mal šesť dronov Bayraktar s 3 pozemnými riadiacimi stanicamiKatar Bayraktar kullanıcısı oldu, 6 İHA ve 3 yer istasyonu teslim edildi

 Líbya - získala približne 36 lietadiel

 Maroko - marocká armáda objednala 13 lietadiel, pričom prvé z nich získala v septembri 2021  

 Pakistan

 Turecko
Turecké ozbrojené sily - k januáru 2019 mali 75 dronov tohto typu.

 TurkmenistanTurkmenistan Parades Newly-Acquired Bayraktar TB2s

 Ukrajina: objednala viac ako 60 lietadiel, ale do marca 2022 bolo Ukrajinským vzdušným silám a Ukrajinskému námorníctvu dodaných približne 20 kusov.Ukraine receives new batch of Bayraktar TB-2 drones from Turkey

 Uzbekistan: k novembru 2023 disponoval minimálne štyrmi lietadlami Bayraktar TB2.

 Budúci používatelia 
 Poľsko - objednalo 24 lietadiel a 12 pozemných riadiacich stanícŠpičkové schopnosti polských bojových dronů Bayraktar TB2

 Irak - v novembri 2021 objednal 8 lietadielTurkey's key export success

 Špecifikácie  
 Hlavné charakteristiky 
 Posádka: 0 (ovládané na diaľku 3 osobami)
 Dĺžka: 
 Rozpätie krídel: 
 Maximálna vzletová hmotnosť: 
 Užitočné zaťaženie: 
 Pohonná jednotka: 1 × štvorpiestový Rotax 912 s výkonom 100 koní

 Výkony 
 Maximálna rýchlosť: /h
 Akčný rádius: 
 Dostup: 
 Výdrž: 24 hodín s užitočným zaťažením 55 kg

 Referencie 

Kategória:Bezpilotné vojenské lietadlá
Kategória:Prieskumné lietadlá